### NN 20/2017 (8.3.2017.), Odluka kojom se utvrđuju uvjeti i način preuzimanja podataka o dohocima i primicima iz Evidencije o dohocima i primicima

MINISTARSTVO FINANCIJA

480

Na temelju članka 28. stavka 2. Zakona o Poreznoj upravi (»Narodne novine«, broj 115/16.) ministar financija donosi

ODLUKU

KOJOM SE UTVRĐUJU UVJETI I NAČIN PREUZIMANJA PODATAKA O DOHOCIMA I PRIMICIMA IZ EVIDENCIJE O DOHOCIMA I PRIMICIMA

I. OPĆE ODREDBE

Članak 1.

(1) Ovom Odlukom propisuju se uvjeti i način preuzimanja podataka o dohocima i primicima iz Evidencije o dohocima i primicima (dalje u tekstu: sustav EDIP).

(2) Temeljem ove Odluke Ministarstvo financija, Porezna uprava omogućuje dostupnost podataka o dohocima i primicima sadržanih u sustavu EDIP javnopravnim tijelima (dalje u tekstu: korisnici sustava) kojima je to propisano posebnim propisima radi obavljanja poslova iz njihova djelokruga.

(3) Javnopravna tijela iz stavka 2. ovoga članka jesu:

– tijela državne uprave i druga državna tijela

– tijela jedinica lokalne, područne (regionalne) samouprave

– pravne osobe koje imaju javne ovlasti.

(4) Korisnicima sustava se omogućuje dohvat podataka iz sustava EDIP na neograničeno vrijeme te se korištenje sustava ne naplaćuje.

II. DOSTUPNOST PODATAKA

Članak 2.

(1) Korisnicima sustava omogućuje se dohvat podataka iz sustava EDIP upitom po OIB-u.

(2) Dostupnost podataka omogućuje se korištenjem uspostavljenog sustava elektroničkog pristupa podacima o dohocima i primicima.

(3) Podaci se razmjenjuju uspostavom sustava:

1. elektroničkog pristupa podacima razmjenom podataka putem web-servisa koji korisniku sustava omogućava upit u realnom vremenu za pojedinačan OIB te

2. elektroničke razmjene podataka – batcha koji korisniku sustava omogućava dostavu podataka za grupu OIB – ova prema prethodno dostavljenom zahtjevu.

(4) Korisniku sustava se omogućuje elektronički dohvat podataka o dohocima i primicima putem web-servisa i/ili elektroničke razmjene podataka batch.

(5) Podatkovni skupovi zahtjeva i odgovora za svaki od navedenih načina razmjene, izvori podataka za sustav EDIP te popis i opis upozoravajućih i restriktivnih poruka nalazi se u Prilogu 1. koji čini sastavni dio ove Odluke.

(6) Dohvat podataka o dohocima i primicima omogućen je za razdoblje od 1. siječnja 2014. godine i to za:

1. kalendarsku godinu (najmanja moguća godina za dohvat podataka je 2014. godina)

2. tromjesečje i mjesec (početni mjesec ne može biti manji od siječnja 2014. i ne veći od dva mjeseca prije tekućeg mjeseca (n-2)).

(7) Ministarstvo financija, Porezna uprava korisniku sustava podatke iz sustava EDIP dostavlja u skladu sa stanjem evidentiranim u svom informacijskom sustavu u trenutku dohvata podataka.

III. SVRHE ZA RAZMJENU PODATAKA

Članak 3.

(1) Ministarstvo financija, Porezna uprava omogućuje korisnicima sustava, kada je to propisano posebnim propisima radi obavljanja poslova iz njihova djelokruga, elektronički pristup sustavu EDIP za određene svrhe.

(2) Popis svrha za razmjenu podataka o dohocima i primicima iz sustava EDIP sadržan je u Prilogu 2. koji je sastavni dio ove Odluke.

(3) Ova Odluka se ne odnosi na korisnike sustava koji u svom djelokrugu rada koriste svrhe i podatkovni skup koji nisu obuhvaćeni ovom Odlukom.

(4) Za korisnike sustava iz stavka 3. ovoga članka, omogućuje se dostupnost podataka o dohocima i primicima iz sustava EDIP sklapanjem Protokola o razmjeni podataka uz prethodno podnošenje zahtjeva.

(5) Protokol o razmjeni podataka je dokument kojim se opisuje operativno postupanje, pravila i odnosi pri komunikaciji između Ministarstva financija, Porezne uprave kao voditelja službene Evidencije, tražitelja podataka i APIS-IT-a kao tehničke podrške Ministarstva financija, Porezne uprave.

IV. SUGLASNOST STRANAKA U POSTUPKU

Članak 4.

(1) Korisnici sustava se obvezuju od stranaka u postupku zatražiti pisanu suglasnost da u njihovo ime od Ministarstva financija, Porezne uprave mogu zatražiti podatke o dohocima i primicima iz sustava EDIP radi postupanja po njihovom zahtjevu.

(2) Iznimno od stavka 1. ovog članka korisnici sustava nisu dužni pribaviti pisanu suglasnost stranaka u postupku ako podatke iz svog djelokruga rada prikupljaju po službenoj dužnosti.

V. ZAŠTITA PODATAKA

Članak 5.

(1) Ministarstvo financija, Porezna uprava osigurava korisnicima sustava, na njihov zahtjev, dostupnost podataka o dohocima i primicima iz sustava EDIP, primjenom informacijskih tehnologija, poštujući propise o zaštiti osobnih podataka.

(2) Korisnici sustava su dužni osigurati opravdanost dohvata i korištenja podataka, voditi posebnu evidenciju o osobama koje su vršile dohvat u tražene podatke. Osobni podaci mogu se prikupljati samo u svrhu za koju je korisnik sustava dobio ovlaštenje. Zlouporaba i neovlašteno korištenje istih bit će sankcionirano kaznenim odredbama sukladno propisima o zaštiti osobnih podataka.

(3) Ministarstvo financija, Porezna uprava vodi evidenciju o pristupu sustavu EDIP te bilježi podatke o osobama koje su vršile dohvat podataka, vremenu dohvata podataka i u koju svrhu je dohvat podataka izvršen.

VI. PRIVAĆANJE ODLUKE I DOSTUPNOST PODATAKA

Članak 6.

(1) Čelnik tijela korisnika sustava odnosno predstavničko tijelo jedinice lokalne i područne (regionalne) samouprave dužno je donijeti Odluku o prihvaćanju uvjeta iz ove Odluke za pristupanje sustavu EDIP.

(2) U Odluci je potrebno definirati svrhu ili više njih za koju se traži pristupanje sustavu EDIP uz navođenje zakonske osnove te općeg akta jedinice lokalne i područne (regionalne) samouprave kojim dokazuje opravdanost pristupa podacima o dohocima i primicima.

(3) U Odluci je potrebno definirati i način elektroničke razmjene podataka te razdoblje za koje su potrebni podaci sukladno odredbama članka 2. stavcima 4. i 6. ove Odluke.

(4) Odluku iz stavka 1. ovoga članka potrebno je dostaviti Ministarstvu financija, Poreznoj upravi na usuglašavanje, a po dobivenoj suglasnosti istu je potrebno donijeti odnosno objaviti u Službenom glasilu kada je to propisano posebnim propisima.

(5) Nakon donošenja odnosno objave Odluke iz stavka 1. ovoga članka istu je potrebno dostaviti Ministarstvu financija, Poreznoj upravi radi pristupa sustavu EDIP.

(6) Ministarstvo financija, Porezna uprava nakon dostavljene Odluke te uz tehničku podršku APIS IT d.o.o. dostavlja korisniku sustava odobrenje i šifre korisnika sustava za preuzimanjem podataka o dohocima i primicima iz sustava EDIP.

(7) Preuzimanje podataka može se izvršiti odmah po dobivenom odobrenju Ministarstva financija, Porezne uprave.

(8) Korisnici sustava moraju biti informatički spremni za razmjenu podataka iz sustava EDIP kako bi se isporuka podataka mogla realizirati u potpunosti, odnosno moraju razviti vlastitu aplikaciju za preuzimanjem podataka iz sustava EDIP te pribaviti potrebne certifikate.

VII. PRIJELAZNE I ZAVRŠNE ODREDBE

Članak 7.

(1) Ova Odluka stupa na snagu danom objave u »Narodnim novinama«.

(2) Protokoli o razmjeni podataka koje su korisnici sustava sklopili prije stupanja na snagu ove Odluke ostaju i dalje na snazi za razdoblje za koje su sklopljeni.

(3) Iznimno od stavka 2. ovoga članka, ukoliko nastupe činjenice kojima bi se sklopljeni Protokol o razmjeni podataka trebao izmijeniti, korisnici sustava su dužni postupiti sukladno odredbama članka 6. ove Odluke.

(4) Stavak 3. ovoga članka ne odnosi se na korisnike sustava koji su sklopili Protokol o razmjeni podataka sukladno članku 3. stavku 4. ove Odluke.

Klasa: 410-01/17-01/98
Urbroj: 513-07-21-01/17-2
Zagreb, 20. siječnja 2017.

Ministar financija
dr. sc. Zdravko Marić, v. r.

PRILOG 1.

PODATKOVNI SKUPOVI ZAHTJEVA I ODGOVORA ZA WEB I BATCH RAZMJENU PODATAKA,
IZVORI PODATAKA IZ SUSTAVA EDIP TE POPIS I OPIS UPOZORAVAJUĆIH I RESTRIKTIVNIH PORUKA

1. Podatkovni skupovi zahtjeva i odgovora za web i batch razmjenu podataka

1.1 WEB razmjena podataka

Zahtjev za dohvatom podataka iz sustava EDIP

Dohvat podataka o dohocima i primicima iz sustava EDIP vrši se prema sljedećim ulaznim podacima.

Podatkovni skup za upit:

|  |  |
| --- | --- |
| ULAZNI PODACI | |
| RBR. | OPIS |
| 1 | ID poruke |
| 2 | Šifra institucije koja traži podatke iz EDIP-a |
| 3 | OIB korisnika sustava – institucije |
| 4 | OIB referenta |
| 5 | Šifra svrhe za koju se traže podaci iz sustava EDIP |
| 6 | OIB obveznika za kojega se traže podaci iz sustava EDIP |
| 7 | Indikator razdoblja za koji se traže podaci iz sustava EDIP  »1« – ako se traže podaci za godinu  »2« – ako se traže podaci za mjesec  »3« – ako se traže podaci za razdoblje od tri mjeseca |
| 8 | Početak razdoblja za koje se traže podaci |
| 9 | Kraj razdoblja za koje se traže podaci |

Odgovor na zahtjev za dohvatom podataka iz sustava EDIP

Podatkovni skup za odgovor:

|  |  |
| --- | --- |
| ODGOVOR | |
| 1 | Prezime |
| 2 | Ime |
| 3 | Adresa prebivališta/boravišta |
| 4 | Šifre upozoravajućih sistemskih poruka |
| 5 | Opisi upozoravajućih sistemskih poruka |
| 6 | Dohodak od nesamostalnog rada |
| 7 | Porez i prirez na dohodak od nesamostalnog rada |
| 8 | Dohodak od nesamostalnog rada – plaća |
| 9 | Porez i prirez na dohodak od nesamostalnog rada – plaća |
| 10 | Dohodak od nesamostalnog rada – mirovina |
| 11 | Porez i prirez na dohodak od nesamostalnog rada – mirovina |
| 12 | Dohodak od samostalne djelatnosti |
| 13 | Porez i prirez na dohodak od samostalne djelatnosti |
| 14 | Dohodak od kapitala |
| 15 | Porez i prirez na dohodak od kapitala |
| 16 | Dohodak od imovine i imovinskih prava |
| 17 | Porez i prirez na dohodak od imovine i imovinskih prava |
| 18 | Dohodak od osiguranja |
| 19 | Porez i prirez na dohodak od osiguranja |
| 20 | Drugi dohodak |
| 21 | Porez i prirez na drugi dohodak |
| 22 | Inozemni dohodak |
| 23 | Porez i prirez na inozemni dohodak |
| 24 | Povrat/uplata poreza i prireza po godišnjoj prijavi |
| 25 | Ukupni dohodak |
| 26 | Ukupni porez i prirez |
| 27 | Šifra neoporezivog primitka |
| 28 | Iznos neoporezivog primitka |
| 29 | Opis neoporezivog primitka |
| 30 | Ukupno neoporezivi primici |
| 31 | Neoporezivi dohodak iz aplikacije Imovina-otuđenje – dohodak koji je oslobođen plaćanja poreza |

1.2 Batch razmjena podataka

Opis, sadržaj i struktura datoteke

Struktura datoteke sastoji se od sljedećih tipova slogova:

• Tip sloga »0« – početni slog

• Tip sloga »1« – slog za podatke iz sustava EDIP

• Tip sloga »9« – završni slog

Svi slogovi su duljine 2000 znakova.

Sva polja tipa N (numeric) poravnavaju se desno i upisuju s vodećim nulama i sa predznakom ispred. Sva polja tipa C (character) poravnavaju se lijevo. Ako pravila za popunjavanje ne zahtijevaju popunjenost nekih polja, takva polja se popunjavaju s prazninama (blankovima). Obvezni podaci u opisu sloga označeni su sa M (Mandatory), dok su neobavezni označeni sa O (Optional).

Svaki redak u datoteci treba zaključiti s kodnom sekvencom Hex(0D)+Hex(0A)=Cr+Lf.

Zapis se treba ostvariti u kodnoj stranici CP = 1250. Za obradni sustav ovo je predodređena kodna stranica kojom se osigurava ispravno interpretiranje svih znakova tijekom faza obrade i u izvještajima.

IMENA DATOTEKA

Ulazna datoteka (dostavlja korisnik): EDIPŠifraKorisnikaŠifraSvrheGGGGMMDDRedniBrojDatoteke.txt

Primjer: EDIPKS122S00820160118001.txt

Izlazna datoteka (dostavlja APIS-IT): EDIPAPISŠifraKorisnikaŠifraSvrheGGGGMMDDRedniBrojDatoteke.txt

Primjer: EDIPAPISK1225S00820160118001.txt

Ulazna datoteka

POČETNI SLOG – TIP SLOGA »0«

Ovaj slog pojavljuje se samo jednom u datoteci i to isključivo kao prvi slog.

|  |  |  |
| --- | --- | --- |
| POČETNI SLOG – TIP SLOGA »0« | | |
| RBR. | PODATAK | OPIS |
| 1 | Tip sloga | »0« |
| 2 | Indikator razdoblja | Indikator razdoblja za koji se traži potvrda »1« – godina, »2« – mjesec, »3« – kvartal |
| 3 | Datum OD | Početak razdoblja za koje se traže podaci |
| 4 | Datum DO | Kraj razdoblja za koje se traže podaci |
| 5 | Šifra korisnika | xxxxx |
| 6 | OIB korisnika | OIB korisnika |
| 7 | Aplikacija | xxxx |
| 8 | Šifra svrhe | xxx – xxxxxxx |
| 9 | Datum zahtjeva | Datum kada je datoteka upućena na obradu  DD.MM.YYYY |
| 10 | Redni broj | Redni broj datoteke poslane u istom danu |

SLOG ZA PODATKE IZ SUSTAVA EDIP – TIP SLOGA »1«

Ovaj slog sadrži podatke OIB-ove obveznika za koje se traže podaci.

|  |  |  |
| --- | --- | --- |
| SLOG ZA PODATKE IZ SUSTAVA EDIP – TIP SLOGA »1« | | |
| RBR | PODATAK | OPIS |
| 1 | Tip sloga | »1« |
| 2 | OIB | OIB obveznika |

ZAVRŠNI SLOG – TIP SLOGA »9«

Ovaj slog sadrži ukupan broj OIB-ova za koje se traže podaci, broj svih ponavljanja sloga tip »1«.

|  |  |  |
| --- | --- | --- |
| SLOG ZA PODATKE IZ SUSTAVA EDIP – TIP SLOGA »9« | | |
| RBR | PODATAK | OPIS |
| 1 | Tip sloga | »9« |
| 2 | Fiksni tekst | »UKUPAN BROJ OIB-ova:« |
| 3 | Ukupno obveznika | Broj OIB-a u datoteci |

Izlazna datoteka

POČETNI SLOG – TIP SLOGA »0«

Ovaj slog pojavljuje se samo jednom u datoteci i to isključivo kao prvi slog.

|  |  |  |
| --- | --- | --- |
| POČETNI SLOG – TIP SLOGA »0« | | |
| RBR | PODATAK | OPIS |
| 1 | Tip sloga | »0« |
| 2 | Indikator razdoblja | Indikator razdoblja za koji se traži potvrda »1« – godina, »2« – mjesec, »3« – kvartal |
| 3 | Datum OD | Početak razdoblja za koje se traže podaci |
| 4 | Datum DO | Kraj razdoblja za koje se traže podaci |
| 5 | Šifra korisnika | xxxxx |
| 6 | OIB korisnika | OIB korisnika |
| 7 | Aplikacija | ‘xxxxx |
| 8 | Šifra svrhe | xxxxx – xxxxxxxxxxxxx |
| 9 | Datum zahtjeva | Datum kada je datoteka upućena na obradu  DD.MM.YYYY |
| 10 | Redni broj | Redni broj datoteke poslane u istom danu |

SLOG ZA PODATKE IZ SUSTAVA EDIP – TIP SLOGA »1«

Ovaj slog sadrži podatke OIB-ove obveznika za koje se traže podaci.

|  |  |  |
| --- | --- | --- |
| SLOG ZA PODATKE IZ EDIP SUSTAVA – TIP SLOGA »1« | | |
| RBR | PODATAK | OPIS |
| 1 | Tip sloga | »1« |
| 2 | OIB | OIB obveznika |
| 3 | NES\_DOH | Dohodak od nesamostalnog rada – ukupno |
| 4 | NES\_PIP | Porez i prirez na dohodak od nesamostalnog rada – ukupno |
| 5 | NES\_PLA\_DOH | Dohodak od nesamostalnog rada – plaća |
| 6 | NES\_PLA\_PIP | Porez i prirez na dohodak od nesamostalnog rada – plaća |
| 7 | NES\_MIR\_DOH | Dohodak od nesamostalnog rada – mirovina |
| 8 | NES\_MIR\_PIP | Porez i prirez na dohodak od nesamostalnog rada – mirovina |
| 9 | SAM\_DOH | Dohodak od samostalne djelatnosti |
| 10 | SAM\_PIP | Porez i prirez na dohodak od samostalne djelatnosti |
| 11 | KAP\_DOH | Dohodak od kapitala |
| 12 | KAP\_PIP | Porez i prirez na dohodak od kapitala |
| 13 | IMO\_DOH | Dohodak od imovine i imovinskih prava |
| 14 | IMO\_PIP | Porez i prirez na dohodak od imovine i imovinskih prava |
| 15 | OSI\_DOH | Dohodak od osiguranja |
| 16 | OSI\_PIP | Porez i prirez na dohodak od osiguranja |
| 17 | DRU\_DOH | Drugi dohodak |
| 18 | DRU\_PIP | Porez i prirez na drugi dohodak |
| 19 | INO\_DOH | Inozemni dohodak |
| 20 | INO\_PIP | Porez i prirez na inozemni dohodak |
| 21 | GPDOH\_PIP | Povrat/uplata poreza i prireza po godišnjoj prijavi |
| 22 | UKU\_DOH | Ukupni dohodak |
| 23 | UKU\_PIP | Ukupni porez i prirez |
| 24 | Blok od sljedeća dva podatka ponavlja se 60 puta | |
| a | SIF\_NOP\_PRM | Šifra neoporezivog primitka |
| b | NOP\_PRM | Iznos neoporezivog primitka |
| 25 | UKU\_NOP\_PRM\_JOPPD | Ukupno neoporezivi primici |
| 26 | NOP\_PRM\_IMOOT | Neoporezivi dohodak iz aplikacije IMOOT(otuđenje imovine) – primitak koji je oslobođen plaćanja poreza |
| 27 | Prezime | Prezime |
| 28 | Ime | Ime |
| 29 | Adresa prebivališta/boravišta | Adresa prebivališta/boravišta |
| 30 | Opis svrhe | Opis svrhe |
| 31 | Šifre restriktivnih sistemskih poruka(10) | Šifra restriktivne sistemske poruke |
| 32 | Šifre upozoravajućih sistemskih poruka(20) | Šifra upozoravajuće sistemske poruke |

ZAVRŠNI SLOG – TIP SLOGA »9«

Ovaj slog sadrži ukupan broj OIB-ova za koje se traže podaci, broj svih ponavljanja sloga tip »1«.

|  |  |  |
| --- | --- | --- |
| SLOG ZA PODATKE IZ EDIP SUSTAVA – TIP SLOGA »9« | | |
| RBR | PODATAK | OPIS |
| 1 | Tip sloga | »9« |
| 2 | Fiksni tekst | »UKUPAN BROJ OBRAĐENIH OIB-ova:« |
| 3 | Ukupno obveznika | Broj OIB-a u datoteci |

2. Izvori podataka za sustava EDIP

→    JOPPD obrasci podneseni u razdoblju za koje se podaci daju

→    godišnja prijava poreza na dohodak

→    rješenja o paušalnom utvrđivanju poreza na dohodak od samostalne djelatnosti,

→    rješenja o najmu ili zakupu pokretnina i nekretnina,

→    rješenja o paušalnom utvrđivanju por. na doh. ostvarenom obavljanjem djelat. iznajmlj. stanova, soba i postelja putnicima i turistima te organiziranja kampova

→    rješenja od otuđenja imovine

→    obrazac EPOM

→    aplikacija ino-mirovina

→    knjigovodstvena kartica.

3. Popis i opis upozoravajućih i restriktivnih poruka

Popis poruka u slučaju kada nisu dobiveni podaci iz EDIP sustava

|  |  |
| --- | --- |
| ŠIFRA PORUKE | OPIS PORUKE |
| WS001 | NISTE OVLAŠTENI ZA KORIŠTENJE SUSTAVA  Poruka se daje u slučaju kada korisnik nema potrebne dozvole unesene u autentikacijskom sustavu Porezne uprave. |
| WS002 | VALIDACIJSKE GREŠKE + OPIS NA ENGLESKOM – max 210 znakova  Poruka se daje u slučaju kada xml poruka nije ispravna po shemi, javlja se ova greška sa opisom validacijskih pogrešaka. |
| WS003 | NEISPRAVNO RAZDOBLJE  Poruka se daje kada se upiše razdoblje koje nije protokolom predviđeno ili kada ne odgovara indikatoru razdoblja. |
| WS004 | ŠIFRA INSTITUCIJE NE ODGOVARA POŠILJATELJU  Poruka se daje u slučaju kada OIB iz aplikativnog certifikata ne odgovara upisanoj šifri institucije u xml poruci. |
| WS005 | NEISPRAVAN DIGITALNI POTPIS  Poruka se daje u slučaju kada kontrola izračuna digitalnog potpisa, kontrola na poziciju unutar xml i kontrola da li je taj certfikat s kojim je potpisano nije na listi dozvoljenih certifikata. |
| WS006 | APLIKATIVANI CERTIFIKAT NE ODGOVARA TLS CERTIFIKATU  Poruka se daje u slučaju kada OIB iz aplikativnog certifikata nije isti OIB-u iz poslužiteljskog certifikata. |
| WS011 | NEISPRAVNO RAZDOBLJE  Poruka se daje kada se upiše razdoblje koje nije protokolom predviđeno ili kada ne odgovara indikatoru razdoblja. |
| WS999 | SISTEMSKA POGREŠKA. KONTAKTIRAJTE HELP DESK  Poruka se daje u slučaju kada se pojavi nepredviđena pogreška. |
| WS012 | NEISPRAVAN OIB OBVEZNIKA  Poruka se daje kada OIB za koji se traže podaci nije formalno ispravan. |
| RP002 | KORISNIK NEMA OVLAŠTENJA ZA TRAŽENU SVRHU  Poruka se daje kada korisnik traži podatke za svrhu, koja nije predviđena Protokolom koji je potpisao. |
| RP003 | NEISPRAVNO RAZDOBLJE  Poruka se daje kada se podaci traže za razdoblje koje nije protokolom predviđeno ili kada ne odgovara indikatoru razdoblja (samo za batch razmjenu). |
| RP004 | NEISPRAVAN ILI NEPOSTOJEĆI OIB OBVEZNIKA  Poruka se daje u slučaju kada OIB za koji se traže podaci nije formalno ispravan ili kada nije u OIB sustavu. |
| RP005 | PONIŠTEN OIB OBVEZNIKA  Poruka se daje u slučaju kada je OIB za koji se traže podaci poništen. |
| RP006 | OIB POZIVATELJA NIJE AKTIVAN OIB FIZIČKE OSOBE  Poruka se daje kada OIB zaposlenika institucije koji pristupa podacima, nije OIB fizičke osobe ili nije aktivan OIB. |
| RP007 | OIB ZA KOJI TRAŽITE PODATKE NEMA PREBIVALIŠTE/BORAVIŠTE NA PODRUČJU VAŠE JEDINICE. UKOLIKO ŽELITE PRISTUPITI PODACIMA PONOVITE UPIT  Poruka se daje kada se EDIP-u pristupa preko web servisa, i to ukoliko je korisnik iz domene JLPRS, a obveznik nema prebivalište/boravište na području te jedinice. U slučaju da korisnik ipak odluči zatražiti podatke, EDIP sustav očekuje ponovljeni upit u sljedećih pet minuta. |
| RP008 | OIB KORISNIKA SUSTAVA NIJE AKTIVAN  Poruka se daje kada se OIB kojim se Korisnik predstavio EDIP sustavu, nije u OIB sustavu u statusu aktivan. |
| RP009 | OIB KORISNIKA SUSTAVA NE ODGOVARA OIB-u RANIJE UNESENOM U SUSTAV  Poruka se daje kada se EDIP-u pristupa preko web servisa ili batch aplikacije, a OIB kojim se Korisnik predstavio nije isti kao OIB koji je zabilježen u sustavu. |
| RP010 | POTVRDA SE MOŽE IZDATI SAMO FIZIČKOJ OSOBI  Poruka se daje kada se podaci traže za OIB koji ne pripada fizičkoj osobi. |

Napomena: Poruke koje imaju početna slova »WS« pojavljuju se samo u web aplikaciji

Popis upozoravajućih poruka

|  |  |
| --- | --- |
| ŠIFRA PORUKE | TEKST PORUKE/ Opis poruke |
| UP001 | DOHODAK I NEOPOREZIVI PRIMICI NISU EVIDENTIRANI OD STRANE POREZNE UPRAVE  Ova poruka se daje u slučaju kada za obveznika ne postoje podaci u mjesecu ili za razdoblje za koje se potvrda traži. |
| UP002 | PODACI SE TEMELJE NA GODIŠNJOJ PRIJAVI DOHOTKA KOJA NIJE VERIFICIRANA  Poruka se daje kada se izdaje potvrda o visini dohotka na temelju unesene i neverificirane godišnje prijave poreza na dohodak. |
| UP003 | NEOPOREZIVI PRIMICI SU ISKAZANI IZ JOPPD OBRAZACA PODNESENIH U RAZDOBLJU ZA KOJE SE POTVRDA TRAŽI, A MOGU SE ODNOSITI I NA PRIMITKE ISPLAĆENE U PRETHODNIM RAZDOBLJIMA  Poruka se daje u slučaju postojanja neoporezivih primitaka za šifre iz priloga 4. JOPPD obrasca, a koje se prema zadanim pravilima iskazuju na potvrdi o visini dohodaka i primitaka. |
| UP004 | OBVEZNIK OSTVARUJE DOHODAK OD IMOVINE, IZNOS DOHOTKA UTVRDITI S NADLEŽNOM ISPOSTAVOM  Poruka se daje u slučaju kad porezni obveznik ima evidentirana stanja na šifri računa 1511 (PREDUJAM POREZA I PRIREZA NA DOHODAK OD IZNAJMLJ.STANOVA, SOBA I POSTELJA) ili 1503 (PREDUJAM POREZA I PRIREZA NA DOHODAK OD NAJAMNINE I ZAKUPNINE PO RJEŠENJU PU), a nema sistemski izdanog rješenja. |
| UP006 | OBVEZNIK OBAVLJA SAMOSTALNU DJELATNOST. PODACI O DOHOTKU MOGU SE DOBITI UVIDOM/IZDAVANJE POTVRDE ZA PRETHODNU KALENDARSKU GODINU  Poruka se ispisuje u slučaju kada obveznik ima u Registru poreznih obveznika oznaku obveze dohotka od djelatnosti – poslovne knjige/paušal ili dohotka od imovine – poslovne knjige važeću u prethodnoj godini i koja važi u razdoblju godine za koje se potvrda izdaje, a potvrda se izdaje za mjesec ili razdoblje. |
| UP007 | OBVEZNIK JE POČEO OBAVLJATI SAMOSTALNU DJELATNOST U GODINI ZA KOJU SE POTVRDA IZDAJE  Poruka se ispisuje u slučaju kada obveznik ima u Registru poreznih obveznika oznaku obveze dohotka od djelatnosti – poslovne knjige/paušal ili dohotka od imovine – poslovne knjige otvorenu u godini odnosno razdoblju godine za koje se potvrda izdaje, a potvrda se izdaje za mjesec ili razdoblje. |
| UP008 | OBVEZNIK OSTVARUJE DOHODAK OD OTUĐENJA IMOVINE, IZNOS DOHOTKA UTVRDITI S NADLEŽNOM ISPOSTAVOM  Poruka se u upisuje u slučaju kad porezni obveznik ima evidentirana stanja (zaduženja/uplate) na šifri računa 1635 (PREDUJAM POREZA I PRIREZA NA DOHODAK OD OTUĐENJA NEKRETNINA I IMOVINSKIH PRAVA), a nema sistemski izdanog rješenja. |
| UP009 | OBVEZNIK OSTVARUJE DOHODAK OD OTUĐENJA IMOVINE. NAVEDENI DOHODAK U IZNOSU:\_\_\_\_\_\_ I POREZ I PRIREZ:\_\_\_\_\_\_\_\_\_\_ ZADUŽENI SU U RAZDOBLJU ZA KOJE SE POTVRDA TRAŽI, A ODNOSI SE NA GODINU XXXX  Poruka se ispisuje u slučaju kada porezni obveznik ima zaduženje na knjigovodstvenoj kartici na računu 1635 (PREDUJAM POREZA I PRIREZA NA DOHODAK OD OTUĐENJA NEKRETNINA I IMOVINSKIH PRAVA). |
| UP010 | OBVEZNIK JE OBVEZAN PODNIJETI GODIŠNJU PRIJAVU POREZA NA DOHODAK S OSNOVE DOHOTKA NA KOJI JE PREDUJAM PLAĆEN U INOZEMSTVU  Poruka se upisuje u slučaju postojanja neoporezivih primitaka za šifre iz priloga 4. JOPPD-a: 36, 43, 47, 48, 50 (koje se odnose na primitke za koje je predujam poreza na doh. plaćen u inozemstvu, a u tuzemstvu se isti ne plaćaju, te je stoga obveznik obvezan podnijeti godišnju poreznu prijavu). Poruka se ispisuje na potvrdama za kalendarsku 2014. godinu. |
| UP011 | OBVEZNIK OBAVLJA SAMOSTALNU DJELATNOST – OBVEZAN JE PODNIJETI GODIŠNJU PRIJAVU POREZA NA DOHODAK  Poruka se ispisuje u slučaju kada je porezni obveznik evidentiran u Registru poreznih obveznika kao obveznik poreza na dohodak od djelatnosti – poslovne knjige ili kao obveznik poreza na dohodak od imovine – poslovne knjige, a nema podnesenu godišnju prijavu poreza na dohodak. |
| UP012 | OBVEZNIK JE OBVEZAN PODNIJETI GOD. PRIJAVU POREZA NA DOHODAK –ISTODOBNO U TIJEKU ISTOG MJ. POR. RAZD. OSTVARIO JE DOH. OD NESAM. RADA KOD DVA ILI VIŠE POSLODAVACA – MOGUĆ RAZLIČITI IZNOS POR. I PRI. OD NES. RADA  Poruka se ispisuje u slučaju kada porezni obveznik ima više JOPPD obrazaca s preklapanjem u mjesecima isplate. Poruka se ispisuje na potvrdama za kalendarsku 2014. godinu. |
| UP013 | OBVEZNIK JE OBVEZAN PODNIJETI GOD. PRIJAVU POREZA NA DOHODAK – JER JE UZDRŽAVANI ČLAN S PK OBRASCA U POR. RAZDOBLJU OSTVARIO PRIMITKE VEĆE OD PROP. IZNOSA – MOGUĆ RAZLIČITI IZNOS POR. I PRI. OD NESAM. RADA  Poruka se ispisuje u slučaju kada porezni obveznik ima na PK obrascu prijavljenog uzdržavanog člana koji je u godini za koju se Potvrda traži imao primitak veći od iznosa predviđenog za tu godinu. Poruka se ispisuje na potvrdama za kalendarsku 2014. godinu. |
| UP014 | OBVEZNIK JE ČLAN POSADE BRODA U MEĐUNARODNOJ PLOVIDBI – OBVEZAN JE PODNIJETI GODIŠNJU PRIJAVU POREZA NA DOHODAK  Poruka se ispisuje u slučaju kada je porezni obveznik podnosilac DPOM obrasca sa iskazanih manje od 183 dana plovidbe. |
| UP015 | OBVEZNIK JE OBAVEZAN PODNIJETI EPOM OBRAZAC  Poruka se ispisuje ako je obveznik obavezan podnijeti EPOM obrazac, ali ga nije podnio. |
| UP016 | OBVEZNIK JE OBVEZAN PODNIJETI PO-SD OBRAZAC  Poruka se ispisuje za sve obveznike koji u Registru poreznih obveznika imaju obvezu dohotka od djelatnosti – paušal, a ne postoji unesen PO-SD obrazac. |
| UP017 | OBVEZNIK JE OBVEZAN PRIJAVITI PODATKE O VISINI INO MIROVINE  Poruka se ispisuje ako obveznik u Registru poreznih obveznika ima oznaku ino-mirovine, a Porezna uprava nema podataka o visini ino-mirovine. |
| UP018 | OBVEZNIK JE ZA TRAŽENO RAZDOBLJE OSTVARIO INO-MIROVINU ČIJI IZNOS NIJE ISKAZAN/NIJE ISKAZAN U CIJELOSTI, STVARNO STANJE UTVRDITI S NADLEŽNOM ISPOSTAVOM  Poruka se ispisuje ako obveznik u Registru poreznih obveznika ima oznaku ino-mirovine, a Porezna uprava nema podataka o visini ino-mirovine u zadanom razdoblju ili dijelu razdoblja. |
| UP019 | OBVEZNIK JE U PRETHODNOM RAZDOBLJU EVIDENTIRAN KAO ČLAN POSADE BRODA U MEĐUNARODNOJ PLOVIDBI – IZNOS DOHOTKA UTVRDITI S NADLEŽNOM ISPOSTAVOM  Ova poruka se ispisuje kod obveznika koji su za kalendarsku godinu koja prethodi kalendarskoj godini za koju se potvrda izdaje imali unesen D-POM OBRAZAC.  Poruka se na potvrdi ispisuje početkom godine do trenutka do kada se unese DPOM obrazac. |
| UP020 | POREZNA UPRAVA ĆE KOD OBVEZNIKA PROVESTI POSEBAN POSTUPAK UTVRĐIVANJA GODIŠNJEG POREZA NA DOHODAK S OSNOVE DOHOTKA NA KOJI JE PREDUJAM PLAĆEN U INOZEMSTVU  Poruka se ispisuje za godinu 2015. na dalje, u slučaju postojanja neoporezivih primitaka za šifre iz priloga 4. JOPPD-a: 36, 43, 47, 48, 50 (koje se odnose na primitke za koje je predujam poreza na doh. plaćen u inozemstvu, a u tuzemstvu se isti ne plaćaju, te je stoga obveznik obvezan podnijeti godišnju poreznu prijavu). |
| UP021 | POREZNA UPRAVA ĆE KOD OBVEZNIKA PROVESTI POSEBAN POSTUPAK UTVRĐIVANJA GODIŠNJEG POREZA NA DOHODAK OBZIROM DA JE ISTODOBNO U TIJEKU ISTOG MJ. POR. RAZD. OSTVARIO DOH. OD NESAM. RADA KOD DVA ILI VIŠE POSLODAVACA  Poruka se ispisuje za godinu 2015. na dalje, u slučaju kada porezni obveznik ima više JOPPD obrazaca s preklapanjem u mjesecima isplate. |
| UP022 | POREZNA UPRAVA ĆE KOD OBVEZNIKA PROVESTI POSEBAN POSTUPAK UTVRĐIVANJA GODIŠNJEG POREZA NA DOHODAK OBZIROM DA JE UZDRŽAVANI ČLAN S PK OBRASCA U POR. RAZDOBLJU OSTVARIO VEĆE PRIMITKE OD PROPISANOG IZNOSA  Poruka se ispisuje za godinu 2015. na dalje u slučaju kada porezni obveznik ima na PK obrascu prijavljenog uzdržavanog člana koji je u godini za koju se Potvrda traži imao primitak veći od iznosa predviđenog za tu godinu. |
| UP023 | OBVEZNIKU JE NADZOROM UTVRĐEN DOHODAK I POREZ I PRIREZ KOJI SE MOŽE ODNOSITI I NA PRETHODNA RAZDOBLJA. IZNOS DOHOTKA UTVRDITI S NADLEŽNOM ISPOSTAVOM.  Poruka se ispisuje kod obveznika koji u razdoblju za koje se potvrda traži imaju unesene JOPPD obrasce s oznakama GG701-GG709 – JOPPD IZVJEŠĆA PO NADZORU te GG710-GG719 – JOPPD IZVJEŠĆA TEMELJEM POREZNE NAGODBE. |
|  |  |
| UP024 | ZA OBVEZNIKA SU DOSTAVLJENI JOPPD OBRASCI KOJI UTJEČU NA VISINU DOHOTKA. IZNOS DOHOTKA UTVRDITI S NADLEŽNOM ISPOSTAVOM.  Poruka se ispisuje za godinu 2015. na dalje u slučajevima kada je za poreznog obveznika u ISPU zaprimljen novi izvorni JOPPD obrazac i/ili dopuna JOPPD obrasca i/ili ispravak JOPPD obrasca, nakon provedenog Godišnjeg obračuna poreza na dohodak, a odnosi se na razdoblje za koje je proveden Godišnji obračun. |

PRILOG 2.

SVRHE ZA RAZMJENU PODATAKA O DOHOCIMA I PRIMICIMA IZ SUSTAVA EDIP

|  |  |
| --- | --- |
| ŠIFRA SVRHE | OPIS SVRHE |
| S001 | PRAVA IZ SUSTAVA SOCIJALNE SKRBI |
| S002 | PRAVO NA DOPLATAK ZA DJECU |
| S003 | PRAVO NA NAKNADU ZA VRIJEME PRIVREMENE SPRIJEČENOSTI ZA RAD |
| S004 | OSLOBOĐENJE OD PLAĆANJA UPRAVNIH I JAVNOBILJEŽNIČKIH PRISTOJBI |
| S005 | PRAVO NA BESPLATNU PRAVNU POMOĆ |
| S006 | PRAVO NA PLAĆENE DOPRINOSE ZA UMJETNIKE |
| S007 | PRAVO NA SMJEŠTAJ U UČENIČKOM/STUDENTSKOM DOMU |
| S008 | PRAVO NA OPSKRBNINU I BESPLATNE ŠKOLSKE UDŽBENIKE |
| S009 | PRAVO NA DODJELU STIPENDIJE |
| S010 | SUBVENCIONIRANJE I/ILI UTVRĐIVANJE CIJENE VRTIĆA |
| S011 | SUBVENCIONIRANJE PREHRANE I/ILI PRIJEVOZA DJECI |
| S012 | OTPIS DUGOVA |
| S013 | PRAVO NA ALIMENTACIJU |
| S014 | BANKOVNO POSLOVANJE (KREDITI, LEASING,...) |
| S015 | OSTVARIVANJE PRAVA IZ MIROVINSKOG OSIGURANJA |
| S016 | PRAVO NA DODATAK NA MIROVINU |
| S017 | OSTVARIVANJE PRAVA NA INVALIDNINU |
| S018 | DOPUNSKO ZDRAVSTVENO OSIGURANJE |
| S019 | OSTVARIVANJE PRAVA NA UZDRŽAVANJE U INOZEMSTVU |
| S020 | IZBJEGAVANJE DVOSTRUKOG OPOREZIVANJA |
| S021 | OBRADA EU OBRAZACA |
| S022 | OSLOBOĐENJE OD PLAĆANJA KOMUNALNE NAKNADE |
| S023 | PRAVA IZ SUSTAVA SOCIJALNE SKRBI – JLPRS |
| S024 | JEDNOKRATNA NOVČANA POMOĆ – MINISTARSTVO BRANITELJA |
| S025 | JEDNOKRATNA NOVČANA POMOĆ – JLPRS |
| S026 | ZA POTREBE OPĆINSKOG DRŽAVNOG ODVJETNIŠTVA |
| S027 | REGULIRANJE PRAVA NA STAMBENO ZBRINJAVANJE |
| S028 | SUBVENCIONIRANJE JAVNOG PRIJEVOZA |
| S029 | PRAVO NA POMOĆ I UZDRŽAVANJE |
| S030 | PRAVO NA ZDRAVSTVENO OSIGURANJE U EU |
| S031 | DOBIVANJE VIZE |
| S032 | PRAVO NA OPSKBRNINU – MINISTARSTVO BRANITELJA |
| S033 | DOZVOLA ZA MALI OBALNI RIBOLOV |
| S034 | JEDNOKRATNA NOVČANA POMOĆ – URED DRŽAVNE UPRAVE |
| S035 | REGULIRANJE PRAVA I DODATAKA NA INOZEMNU MIROVINU |
| S036 | ZA POTREBE ŽUPANIJSKOG DRŽAVNOG ODVJETNIŠTVA |
| S037 | OSTVARIVANJE PRAVA IZ ZDRAVSTVENOG OSIGURANJA |
| S038 | OSTVARIVANJE STUDENTSKIH PRAVA |
| S039 | POVRAT POREZA IZ INOZEMSTVA |
| S040 | ZA POTREBE OPĆINSKOG SUDA |
| S041 | ZA POTREBE MUP-a |
| S042 | NA OSOBNI ZAHTJEV STRANKE |
| S043 | OSTVARIVANJE PRAVA NA UZDRŽAVANJE U RH |
| S044 | JEDNOKRATNA NOVČANA POMOĆ – UDRUGA/ZAKLADA |
| S045 | ZA POTREBE ŽUPANIJSKOG SUDA |
| S046 | OSLOBOĐENJE OD PLAĆANJA NOVČANIH/PREKRŠAJNIH KAZNA |
| S047 | ZA POTREBE TRGOVAČKOG SUDA |
| S048 | OTVARANJE ZAŠTIĆENOG RAČUNA |
| S049 | ZA POTREBE PREKRŠAJNOG SUDA |
| S050 | UPIS UČENIKA I/ILI UTVRĐIVANJE CIJENE USLUGE ZA PRODUŽENI BORAVAK ILI CJELODNEVNI ODGOJNO OBRAZOVNI RAD |
| S051 | REGULIRANJE PRAVA NA OTPIS DUGA, ODGODU/OBROČNU OTPLATU DUGA, TE ODGODU OVRHE |
| S052 | ZA POTREBE ŠKOLOVANJA U INOZEMSTVU |
| S053 | PROVEDBA ČLANKA 173. STAVAK 7. OVRŠNOG ZAKONA |
| S055 | ZA POTREBE CARINSKE UPRAVE |
| S056 | ZA POTREBE POSTUPKA OSTVARIVANJA OBITELJSKO PRAVNE ZAŠTITE |
| S058 | OSTVARIVANJE PRAVA NA POSEBNI DOPLATAK ZA HRVI IZ DOMOVINSKOGA RATA |
| S059 | OSTVARIVANJE PRAVA NAOSLOBOĐENJE OD TROŠKOVA ŠKOLARINE |
| S061 | OSTVARIVANJE PRAVA NA NOVČANU NAKNADU ZA VRIJEME NEZAPOSLENOSTI |